Les carreres fueron el primer deporte que se prauticó sobre'l xelu, y el país onde mayor puxu tuvieron foi Holanda, una y bones esti país cunta con ensame de canales que se conxelen pel iviernu y tolos ciudadanos pueden prauticar el patinaxe ellí. Por eso Holanda sigue siendo entá anguaño una de les grandes potencies nesti deporte. Los primeros campeonatos del mundu celebráronse'n 1889 y el patinaxe de velocidá yá foi incluyíu nel programa de los primeros Xuegos Olímpicos de Chamonix 1924.